Οι ερευνητές από το Πανεπιστήμιο Μόνας στη Μελβούρνη της Αυστραλίας, που γράφουν για τα ευρήματά τους στην επιθεώρηση Proceedings of the National Academy of Sciences, μελέτησαν 28 ομάδες θηλαστικών, ανάμεσά τους ελέφαντες, φάλαινες και πρωτεύοντα θηλαστικά όπως είναι οι πίθηκοι και οι γορίλες. «Μπορούμε να δείξουμε ότι χρειάστηκαν τουλάχιστον 24 εκατομμύρια γενιές για να πάμε από τον ποντικό στον ελέφαντα, που λέει ο λόγος – μια τεράστια αλλαγή, η οποία όμως έγινε σε πολύ μεγάλο χρονικό διάστημα», λέει ο επικεφαλής της ερευνητικής ομάδας Δρ. ‘Aλιστερ Έβανς.